

ประกาศองค์การบริหารส่วนตำบลถ้ำพรรณรา

เรื่อง ประกาศใช้แผนพัฒนาท้องถิ่น พ.ศ.2561 - 2565

-----------------------------------------------------------------------------------------------------------

 เพื่อให้การปฎิบัติงานตามอำนาจหน้าที่ขององค์การบริหารส่วนตำบลถ้ำพรรณราเป็นไปเพื่อประโยชน์สุขของประชาชน โดยวิธีการบริหารกิจการบ้านเมืองที่ดี และได้คำนึงถึงการมีส่วนร่วมของประชาชนในการจัดทำแผนพัฒนาขององค์การบริหารส่วนตำบลถ้ำพรรณรา อาศัยระเบียบกระทรวงมหาดไทยว่าด้วยการจัดทำแผนพัฒนาท้องถิ่น พ.ศ.2548 และแก้ไขเพิ่มเติม(ฉบับที่ 3)พ.ศ.2561 ข้อ 5 ข้อ 17 ข้อ 24 และข้อ 25 หนังสือกระทรวงมหาดไทย ด่วนที่สุด ที่ มท 0810.3/ว 6064 ลงวันที่ 19 ตุลาคม 2561 และหนังสือกระทรวงมหาดไทย ด่วนที่สุด ที่ มท 0810.3/ว2931 ลงวันที่ 15 พฤษภาคม 2562 องค์การบริหารส่วนตำบลถ้ำพรรณรา จึงได้ทบทวนแผนพัฒนาท้องถิ่น(พ.ศ.2561- 2564) เป็นแผนพัฒนาท้องถิ่น(พ.ศ.2561 – 2565) เสร็จเป็นที่เรียบร้อยแล้วและเป็นไปตามกระบวนการ ที่กำหนดไว้ทุกประการ

 องค์การบริหารส่วนตำบลถ้ำพรรณรา จะใช้แผนพัฒนาท้องถิ่น(พ.ศ.2561 – 2565) เป็น กรอบในการจัดทำงบประมาณรายจ่ายประจำปี งบประมาณรายจ่ายเพิ่มเติม งบประมาณจากเงินสะสม งบประมาณตามแผนความต้องการของงบลงทุนเพื่อการพัฒนาองค์การบริหารส่วนตำบลถ้ำพรรณรา เงินอุดหนุนเฉพาะกิจ และงบประมาณเงินอุดหนุนให้แก่หน่วยงานอื่น รวมทั้งวางแนวทางเพื่อให้การปฎิบัติให้ บรรลุวัตถุประสงค์ตามโครงการที่กำหนดไว้ในแผนพัฒนาท้องถิ่น(พ.ศ.2561 2565)

 จึงประกาศมาให้ทราบโดยทั่วกัน

 ประกาศ ณ วันที่ 14 เดือนมิถุนายน พ.ศ.2562



 (นายโสภณ ผสม)

 นายกองค์การบริหารส่วนตำบลถ้ำพรรณรา